
Ehitusloa andmine (AÜ Berjozka  üldmaa) 

1. ASJAOLUD JA MENETLUSE KÄIK

25.11.2019 ehitisregistri elektroonilisse keskkonda laekus läbivaatamiseks ehitusloa taotlus AÜ Berjozka  üldmaale 
(katastiüksuse tunnus 51106:011:0241) puurkaevu rajamiseks koos ehitusprojektiga (töö nr 3119, peaprojekteerija Viru Geoloogia OÜ).
26.11.2019 ehitisregistri  keskkonnas on genereeritud ehitusloa eelnõu nr  1912271/34475, menetluse nr 195273 ning suunatud Arhitektuuri- ja Linnaplaneerimise Ametile ja Keskkonnaametile kooskõlastamiseks ning arvamuste avaldamiseks.

Ehitusprojektis on avastatud puuduseid ning ehitisregistri elektroonilise keskkonna kaudu ehitusprojekt mitu korda tagastatud puuduste kõrvaldamiseks.

19.03.2020 lõplikult kõrvaldatud puudustega ehitusprojekt on ehitisregistri elektroonilises keskkonnas projekteerija poolt taasesitatud.

24.03.2020 kõik kaasatud isikud kooskõlastasid ehitusloa eelnõu.

Arhitektuuri- ja Linnaplaneerimise Amet kooskõlastas tingimisi märkusega: „Puurkaevu ümber moodustatakse hooldusala raadiusega 10 m („Veeseadus“ § 154. lõige 3). Puurkaevu valdajal tuleb kinni pidada veevõtukoha hooldusnõuetest, mis on järgmised: 1)puurkaevu asukoht peab olema võimalike reostusallikate (kogumiskaevud, käimlad, prügikastid, väetise- ja sõnnikuhoidlad, õlimahutid, kanaliseerimata saunad jne.) suhtes põhjaveevoolu suunas (järgib üldjoontes maapinna kallakust) ülesvoolu ja neist krundi piires võimalikult kaugemal (mitte vähem kui 10 m). 3) puurkaevu suue peab olema veekaitse eesmärgil suletud. 4) puurkaevu ja puurkaevu ümbruse sanitaarse seisundi korrasoleku eest vastutab kaevu omanik (valdaja). Hooldusala piires on keelatud põhjaveekaitset ohustada võivad ehitus- ja kaevetööd, samuti kodu- ja kariloomade pidamine“.

Esitatud dokumentides ehitusseadustiku § 44 toodud ehitusloa andmisest keeldumise põhjused puuduvad. Seega ehitusloa andmiseks takistusi ei ole.

2.    ÕIGUSLIKUD ALUSED

2.1. Ehitusseadustiku §39 lõike 1 kohaselt ehitusloa annab kohaliku omavalitsuse üksus.

2.2. Narva Linnavalitsuse Arhitektuuri- ja Linnaplaneerimise Ameti põhimääruse § 9 punkti 2 kohaselt järelevalve osakonna põhiülesandeks on ehitus- ja kasutuslubade taotluste menetlemine ning linnavalitsuse vastavasisuliste korralduste ettevalmistamine, mille alusel toimub ehitusloa või kasutusloa andmine, muutmine, kehtetuks tunnistamine või keeldumine andmisest.

2.3. Ehitusseadustiku § 35 lõike 5 kohaselt kui ehitusloakohustusliku ehitise ehitusprojekt  sisaldab  ehitisi, mille ehitamisest peab teavitama, siis asendab ehitusteatist ehitusluba.

2.4. Ehitusseadustiku § 42 lõike 3 punkti 5 ehitusloa kõrvaltingimusena võib eelkõigi sätestada ehitise või ehitamise keerukusest tulenevad lisatingimused ehitamiseks.

3. OTSUS

3.1. Anda  ehitusluba  AÜ Berjozka  üldmaale (katastiüksuse tunnus 51106:011:0241) puurkaevu rajamiseks vastavalt ehitusprojektile (töö nr 3119, peaprojekteerija Viru Geoloogia OÜ). 
3.2. Kohustada ehitustööde tellijat täita kõrvaltingimused, mis on käesoleva korralduse punktis 1 esitatud Arhitektuuri- ja Linnaplaneerimise Ameti poolt ning ehitusloal loetletud märkused.  
4. RAKENDUSSÄTTED

4.1. Korraldus jõustub teatavakstegemisest.

4.2. Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.

